
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

120 Τροποποίηση, του,άρθρου) 7 του Β.Δ. 636/1972 «περί 
πτυχίων και αδειών Πολιτικής Αεροπορίας» (ΦΕΚ 182/ 
Α), όπως αντικαταστάθηκε από το άρθρο 4 του Π.Δ. 309/ 


1978 (ΦΕΚ 66/Α).1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Διορισμός Διοικητικού Συμβουλίου του Εθνικού Κέντρου Δη¬ 
μόσιας Διοίκησης. 2 


Οριακές και κατευθυντήριες τιμές ποιότητας της ατμόσφαιρας 
σε διοξείδιο του αζώτου και τροποποίηση των αριθ. 98 και 
99/10.7.87 Πράξεων του Υπουργικού Συμβουλίου. ... 3 

Παραχώρηση, κατά χρήση, στο Ταμείο Εθνικής Άμυνας, 
έκτασης 297.728 τ.μ. από το αγρόκτημα Καρυδιάς του 
Δήμου Κομοτηνής. 4 

ΑΠΟΦΑΣΕΙΣ 

Τροποποίηση της 336/29.2.84 Πράξης Διοικητή, όπως 
ισχύει, σχετικά με τη σύνθεση της Επιτροπής Συναλλάγμα¬ 
τος.. 5 

Τροποποίηση της ΠΔ/ΤΕ 1178/12.11.87 «περί επαναπα¬ 
τρισμού κεφαλαίων που έχουν εισαχθεί από χώρες εκτός 
ΕΟΚ για αγορά τίτλων εισηγμένων στο Χρηματιστήριο». 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 89/88, αρμοδιότητας 
Υπουργ. Εθν. Οικονομίας. 7 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ - ΑΡΙΘ. 120 

Τροποποίηση του άρθρου 7 του Β.Δ. 636/1972 «περί πτυχίων 
και αδειών Πολιτικής Αεροπορίας» (ΦΕΚ 182/Α), όπως 
αντικαταστάθηκε από το άρθρο 4 του Π.Δ. 309/1978 (ΦΕΚ 
66/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις των άρθρων 9 και 26 του Ν. 5017/1931 


«περί Πολιτικής Αεροπορίας» (ΦΕΚ 158/Α/1931). 

β. Τις διατάξεις των αρ. 32, 33, 47 και 43 της Διεθνούς Σύμ¬ 
βασης «περί Διεθνούς Πολιτικής Αεροπορίας» που κυρώθηκε με 
το Ν. 211/1947 (ΦΕΚ 35/Α/1947). 

γ. Τις διατάξεις του Ν.Δ. 714/70 «περί ιδρύσεως Δ/νσεως 
Εναερίων Μεταφορών κ.λπ.» όπως τροποποιήθηκε μεταγενέ¬ 
στερα με το Ν. 1340/82. 

δ. Την με αριθ. 148/1988 γνωμοδότηση του Συμβουλίου της 
Επικράτειας, με πρόταση του Υπουργού Μεταφορών και Επικοι¬ 
νωνιών, αποφασίζουμε: 

Άρθρο μόνο 

1. Μετά την παράγραφο 1 του άρθρου 7 του Β.Δ. 636/72 
«περί πτυχίων και αδειών Πολιτικής Αεροπορίας» όπως αντικα- 
ταστάθηκε με το άρθρο 4 του Π.Δ. 309/78 «περί τροποποιήσεως 
διατάξεων τινών του Β.Δ. 636/72 «περί πτυχίων και αδειών Πο¬ 
λιτικής Αεροπορίας» προστίθεται δεύτερο εδάφιο ως εξής: 

«Ειδικά για τους Ελεγκτές Εναέριας Κυκλοφορίας που υπηρε¬ 
τούν στην Υπηρεσία Πολιτικής Αεροπορίας (ΥΠΑ) του Υπουρ¬ 
γείου Μεταφορών και Επικοινωνιών, η συμμετοχή σε εξέταση ή 
επανεξέταση για απόκτηση πτυχίου ή ειδικότητας καθώς και για 
ανανέωση, βάσει βεβαίωσης, πτυχίου, ή ειδικότητας γίνεται και 
χωρίς αίτηση του υπαλλήλου εφόσον εκδοθεί σχετική απόφαση 
του Διοικητή της ΥΠΑ. 

Η κατά τα ανωτέρω συμμετοχή του υπαλλήλου είναι υποχρε¬ 
ωτική για τον υπάλληλο και την Υπηρεσία». 

2. Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Μαρτίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤΩΝΙΟΥ ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΣΤΑΣ ΜΠΑΝΤΟΥΒΑΣ 

(3) 


ΠΡΑ=ΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 24 της 18 Μαρτίου 1988 
Διορισμός Διοικητικού Συμβουλίου του Εθνικού Κέντρου Δημό¬ 
σιας Διοίκησης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 2 του Ν. 1388/83 «Ιδρυση Εθνι¬ 
κού Κέντρου Δημόσιας Διοίκησης». 

2. Το έγγραφο της ΚΕΔΚΕ αριθμ. 214 της 29.1.1988. 

3. Το έγγραφο της ΑΔΕΔΥ αριθμ. 8846 της 9.12.1987. 

4. Το έγγραφο του Υπουργού Εσωτερικών αριθμ. 9988/ 
11.2.1988. 

5. Την Π.Υ.Σ. αριθ. 1 της 10.1.85 (ΦΕΚ 2α/ 
11.1.1985). 

6. Την εισήγηση του Υπουργού Προεδρίας της Κυβέρνησης, 
αποφασίζουμε: 

1. Διορίζει για το Διοικητικό Συμβούλιο του Εθνικού Κέντρου 
Δημόσιας Διοίκησης τους: 

α. Θεμιστοκλή Κουρουσόπουλο, Πρόεδρο του Συμβουλίου της 
Επικράτειας, ως Πρόεδρο. 

β. Εμμανουήλ Αφτιά, Λέκτορα Ε.Μ.Π., ως Γενικό Γραμμα¬ 
τέα. 

γ. Γιάννη Μπέλτσιο, Ειδικό Γραμματέα του Υπουργείου Εσω¬ 
τερικών, εκπρόσωπο του Υπουργείου Εσωτερικών, ως μέλος, με 
αναπληρωτή το Σωτήριο Καρακίτσο, Ειδικό Σύμβουλο του 
Υπουργού Εσωτερικών. 

δ. Κυριάκο Ντηνιακό, Δήμαρχο Χαϊδαρίου, ως μέλος, με ανα¬ 
πληρωτή το Γιάννη Κρίκο, Δημ. Σύμβουλο Ελευσίνας. 

ε. Σπύρο Γιατρά. Πρόεδρο της Ε.Ε. της ΑΔΕΔΥ, ως μέλος, με 
αναπληρωτή το Ζήση Καπούλα, Αναπληρωτή Γεν. Γραμματέα 
της Ε.Ε'. της ΑΔΕΔΥ. 

στ. Ευάγγελο Βενιζέλο, Επίκουρο Καθηγητή Πανεπιστημίου 
Θεσσαλονίκης, ως μέλος, με αναπληρωτή το Γιάννο Κρανιδιώτη, 
Ειδικό Γραμματέα Υπουργείου Εξωτερικών. 

ζ. Κων/νο Μενουδάκο, Πάρεδρο του Συμβουλίου της Επικρά¬ 
τειας, ως μέλος, με αναπληρωτή το Γεώργιο Ανεμογιάννη, Πά¬ 
ρεδρο του Συμβουλίου της Επικράτειας. 

2. Ορίζει τα ακόλουθα: 

α. Η θητεία των ανωτέρω ορίζεται τριετής και αρχίζει από 
12.1.1988, δηλαδή από της ημερομηνίας που έληξε η θητεία 
του προηγούμενου Διοικητικού Συμβουλίου. 

β. Οι ανωτέρω διοριζόμενοι θα ασκούν τα καθήκοντά τους πα¬ 
ράλληλα με τα καθήκοντα της θέσης που κατέχουν στο Δημόσιο 
Τομέα. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΚΩΣΤΑΣ ΖΩΡΑΣ 


Πράξη 25 της 18 Μαρτίου 1988 
Οριακές και κατευθυντήριες τιμές ποιότητας της ατμόσφαιρας σε 

διοξείδιο του αζώτου και τροποποίηση των με αριθ. 98 και 

99/10.7.87 Πράξεων του Υπουργικού Συμβουλίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1 Τις διατάξεις του άρθρου 1 του Ν. 1338/83 «Εφαρμογή 
του Κοινοτικού Δικαίου» (ΦΕΚ 34Α/17.3.83), όπως τροποποι¬ 
ήθηκε και συμπληρώθηκε με το άρθρο 6 του Ν. 1440/84 «Συμ¬ 
μετοχή της Ελλάδας στο κεφάλαιο, στα αποθεματικά και τις προ¬ 
βλέψεις της Ευρωπαϊκής Τράπεζας Επενδύσεων κ.λπ.» (ΦΕΚ 
70Α/21.5.1984). 

2. Τις διατάξεις του άρθρου 23 (παρ. 1) και 24 του Ν. 
1558/85 «Κυβέρνηση και Κυβερνητικά Όργανα» (ΦΕΚ 137Α/ 
26.7.1985), και των άρθρων 9 και 13 του Π. Δ/τος 437/1985 
«Καθορισμός και ανακατανομή των αρμοδιοτήτων των Υπουρ¬ 
γείων» (ΦΕΚ 157Α/19.3.1985). 

3. Τις διατάξεις των άρθρων 7, 28, 29 και 30 του Ν. 1650/ 
1986 «Για την προστασία του Περιβάλλοντος» (ΦΕΚ 160Α/ 
1986). 

4. Τις διατάξεις του Ν. 1515/85 «Ρυθμιστικό σχέδιο και πρό¬ 
γραμμα προστασίας του περιβάλλοντος της ευρύτερης περιοχής 
της Αθήνας» (ΦΕΚ 18Α/85) και του Ν. 1561/85 «Ρυθμιστικό 
σχέδιο και πρόγραμμα προστασίας του περιβάλλοντος της ευρύ¬ 
τερης περιοχής της Θεσσαλονίκης και άλλες διατάξεις» (ΦΕΚ 
148Α/85) και ειδικότερα τις διατάξεις των άρθρων 13 των Νό¬ 
μων αυτών, όπως τροποποιήθηκαν με τις διατάξεις του άρθρου 
31 παράγ. 6 και 7 του Ν. 1650/86. 

5. Τις αριθ. 98 και 99/10.7.87 Πράξεις του Υπουργ. Συμ¬ 
βουλίου. 

6. Την οδηγία 85/203/ΕΟΚ του Συμβουλίου της 7ης Μαρ¬ 
τίου 1985 των Ευρωπαϊκών Κοινοτήτων. 

7. Την αριθ. 19736/345/4.3.88 κοινή εισήγηση των 
Υπουργών Υγείας, Πρόνοιας και Κοινωνικών Ασφαλίσεων και 
Περιβάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Σκοπός - Πεδίο εφαρμογής 

1. Με αυτή την Πράξη Υπουργικού Συμβουλίου αποσκοπείται 
η εφαρμογή των διατάξεων του άρθρου 7 του Ν. 1650/87 και 
συγχρόνως η συμμόρφωση με τις διατάξεις της υπ αριθ. 85/ 
203/ΕΟΚ οδηγίας του Συμβουλίου των Ευρωπαϊκών Κοινοτή¬ 
των της 7ης Μαρτίου 1985 «Προδιαγραφές ποιότητας του αέρα 
για το διοξείδιο του αζώτου», ώστε να προστατεύεται αποτελε¬ 
σματικά η Υγεία και το Περιβάλλον. 

2. Η παρούσα απόφαση δεν εφαρμόζεται σε περίπτωση επαγ¬ 
γελματικής έκθεσης καθώς επίσης και στο εσωτερικό των κτι¬ 
ρίων. 

Άρθρο 2 
Ορισμοί 

Για την εφαρμογή της παρούσας ως: 

1. «Οριακή τιμή» νοείται η συγκέντρωση διοξειδίου του άζω¬ 
του σύμφωνα με το Παράρτημα 1 του άρθρου 7 της παρούσας, 
πέραν της οποίας απαγορεύεται κάθε υπέρβαση κατά τη διάρκεια 
καθορισμένων χρονικών περιόδων όπως εκτενέστερα αναφέρεται 
στο άρθρο 3 της παρούσας. 

2. «Κατευθυντήριες τιμές» νοούνται οι συγκεντρώσεις διοξει¬ 
δίου του αζώτου σύμφωνα με το Παράρτημα II του άρθρου 7 της 
παρούσας. Οι τιμές αυτές λαμβάνονται υπόψη κατά τη διάρκεια 
καθορισμένων χρονικών περιόδων και προορίζονται να χρησιμεύ¬ 
σουν ως σημεία αναφοράς για την καθιέρωση ειδικών προγραμ¬ 
μάτων μέσα σε ειδικά καθορισμένες περιοχές. 

Άρθρο 3 
Όρια 

1. Οι συγκεντρώσεις διοξειδίου του αζώτου στην ατμόσφαιρα 
που μετρούνται σύμφωνα με το παράρτημα III του άρθρου 7 της 
παρούσας, δεν πρέπει να υπερβαίνουν την οριακή τιμή που αναφέ- 
ρεται στο Παράρτημα I του ίδιου άρθρου. 

2. Για την τήρηση της οριακής τιμής ποιότητας της ατμόσφαι¬ 
ρας όπως καθορίζεται στις παραγράφους 1 και 3 του παρόντος 
άρθρου, επιβάλλονται μέτρα και περιορισμοί σύμφωνα με τα άρ¬ 
θρα 4 και 8 του Ν. 1650/86. 

3. Σε περιοχές όπου, παρά τη λήψη των απαιτούμενων μέτρων 
που επιβάλλονται σύμφωνα με την προηγούμενη παράγραφο, οι 
συγκεντρώσεις διοξειδίου του αζώτου στην ατμόσφαιρα υπερβαί¬ 
νουν την οριακή τιμή του Παραρτήματος I του άρθρου 7 της πα¬ 
ρούσας, η προθεσμία προσαρμογής στην τιμή αυτή παρατείνεται 
μέχρι 1 Ιανουάριου 1994. Το Υπουργείο Περιβάλλοντος, Χωρο¬ 
ταξίας και Δημοσίων Έργων ενημερώνει την'Επιτροπή της Ευ¬ 
ρωπαϊκής Κοινότητας για τα πρόσθετα μέτρα και τις διαδικασίες 
που εφαρμόζονται ή πρόκειται να εφαρμοσθούν στις περιοχές αυ¬ 
τές. Τα μέτρα αυτά αποβλέπουν στην μείωση των συγκεντρώ¬ 
σεων του διοξειδίου του αζώτου στην ατμόσφαιρα το αργότερο 
μέχρι την 1 Ιανουάριου 1994, σε τιμές κατώτερες ή ίσες με την 
προαναφερθείσα οριακή τιμή. 

4. Σε περιοχές όπου το επίπεδο της ρύπανσης από το διοξείδιο 
του αζώτου κατά το χρόνο έναρξης ισχύος της παρούσας Πράξης 
είναι χαμηλότερο σε σχέση με την οριακή τιμή που αναφέρεται 
στο παράρτημα I, του άρθρου 7 της παρούσας, τα μέτρα που λαμ- 
βάνονται κατ’ εφαρμογή των παραγράφων 2 και 3 του παρόντος 
άρθρου, πρέπει να διασφαλίζουν κατά το δυνατόν τη διατήρηση 
της ποιότητας του αέρα. 

5. Σε περιοχές όπου προβλέπεται να υπάρξει αστική ή βιομη¬ 
χανική ανάπτυξη, ή στις περιοχές που αναφέρονται στη προηγού¬ 
μενη παράγραφο, με συνέπεια την αύξηση της ρύπανσης της 
ατμόσφαιρας, είναι δυνατόν με τη Πράξη Υπουργικού Συμβου¬ 
λίου που προβλέπεται στην παράγ. 2 του άρθρου 7 του Ν. 1650/ 
86, να ορίζεται οριακή τιμή διοξειδίου του αζώτου στην ατμό¬ 
σφαιρα, μικρότερη από την τιμή του Παραρτήματος I, του άρθρου 
7 της παρούσας. 

6. Στις περιοχές που αναφέρονται στην παράγραφο 2 του άρ¬ 
θρου 7 του Ν. 1650/86 και απαιτούν ειδική προστασία του περι¬ 
βάλλοντος είναι δυνατόν να καθορίζεται με την προβλεπόμενη σ 
αυτήν Πράξη του Υπουργικού Συμβουλίου, οριακή τιμή χαμηλό¬ 
τερη από τις κατευθυντήριες τιμές του Παραρτήματος II του άρ¬ 
θρου 7 της παρούσας. 

7. Η εγκατάσταση σταθμών για την παρακολούθηση της ποιό¬ 
τητας της ατμόσφαιρας σε διοξείδιο του αζώτου που προβλέπεται 
στην παράγραγο^ του άρθρου 7 του Ν. 1650/86, γίνεται σύμ¬ 
φωνα με το Παράρτημα III του άρθρου 7 της παρούσας. 

Άρθρο 4 

Μέθοδοι μετρήσεων 

1. Ως μέθοδος αναφοράς για την ανάλυση των συγκεντρώ¬ 
σεων στην ατμόσφαιρα του διοξειδίου του αζώτου, χρησιμοποιεί¬ 


ται η μέθοδος που αναφέρεται στο Παράρτημα IV του άρθρου 7 
της παρούσας ή οποιαδήποτε άλλη μέθοδος ανάλυσης την οποία 
η Επιτροπή Ευρωπαϊκών Κοινοτήτων έχει αποδεχθεί ως ισοδύ- 
ναμη με την προαναφερθείσα μέθοδο αναφοράς (παράρτημα IV). 

Άρθρο 5 

1. Το Υπουργείο Περιβάλλοντος, Χωροταξίας και Δημοσίων 
Εργων ενημερώνει την Επιτροπή Ευρωπαϊκής Κοινότητας: 

α) Το αργότερο έξι μήνες μετά τη λήξη της ετήσιας περιόδου 
αναφοράς 31 Δεκεμβρίου, για τις περιπτώσεις υπέρβασης της 
οριακής τιμής του παραρτήματος I του άρθρου 7 της παρούσας, 
καθώς και για τις συγκεντρώσεις που παρατηρήθηκαν κατά τη 
διάρκεια των υπερβάσεων αυτών. 

β) Το αργότερο ένα χρόνο μετά τη λήξη της ετήσιας περιόδου 
αναφοράς 31 Δεκεμβρίου, για τους λόγους στους οποίους οφείλο¬ 
νται οι προαναφερθείσες υπερβάσεις, καθώς και για τα μέτρα που 
ελήφθησαν για την αντιμετώπισή τους. 

2. Το Υπουργείο Περιβάλλοντος, Χωροταξίας και Δημοσίων 
Εργων ενημερώνει την Επιτροπή Ευρωπαϊκής Κοινότητας, εφό¬ 
σον ζητηθεί: 

α) για τις συγκεντρώσεις διοξειδίου του αζώτου που μετρήθη¬ 
καν στις περιοχές που ορίζουν οι παράγραφοι 5 και 6 του άρθρου 

3. 

β) Για τις οριακές τιμές, τις προθεσμίες και τα χρονοδιαγράμ¬ 
ματα που έχουν καθορισθεί για τις περιοχές αυτές, και 

γ) για τα κατάλληλα μέτρα που ενδεχομένως έχουν ληφθεί για 
τις περιοχές αυτές. 

Άρθρο 6 
Κυρώσεις 

Σε οποιονδήποτε ρυπαίνει ή συμβάλλει στην πρόκληση ρύπαν¬ 
σης ή υποβάθμισης του περιβάλλοντος με πράξη ή παράλειψη, 
που αντίκειται στις διατάξεις της παρούσας Πράξης, επιβάλλο¬ 
νται οι ποινικές, αστικές και διοικητικές κυρώσεις που προβλέπο- 
νται στα άρθρα 28, 29 και 30 του Ν. 1650/86. Ειδικότερα ως 
προς την επιβολή διοικητικών κυρώσεων, προκειμένου για τις 
περιοχές των ρυθμιστικών σχεδίων Αθήνας και Θεσσαλονίκης, 
εφαρμόζονται οι διατάξεις του άρθρου 13 του Ν. 1515/85 και 
του άρθρου 13 του Ν. 1561 /85 όπως τροποποιήθηκαν με το άρ¬ 
θρο 31 παράγ. 6 και 7 αντίστοιχα του Ν. 1650/86. 

Άρθρο 7 
ΠΑΡΑΡΤΗΜΑ I 

ΟΡΙΑΚΗ ΤΙΜΗ ΓΙΑ ΤΟ ΔΙΟΞΕΙΔΙΟ ΤΟΥ ΑΖΩΤΟΥ 

(Η οριακή τιμή εκφράζεται σε μβ/πι 3 . Η μέτρηση του όγκου θα 
πρέπει να ανάγεται στις ακόλουθες συνθήκες θερμοκρασίας και 
πίεσης: 293° Κείνϊη και 101,3 ΚΡα). 


Περίοδος αναφοράς*" Οριακή τιμή για το διοξείδιο του αζώτου 


200 

Έτος 98ο εκατοστημόριο, υπολογιζόμενο βάσει των 

μέσων τιμών ανά ώρα ή για μικρότερα χρονικά 
διαστήματα, οι οποίες λαμβάνονται καθ’ όλη 
τη διάρκεια του έτους® 

(1) Η ετήσια περίοδος αναφοράς αρχίζει την 1η Ιανουάριου του 

ημερολογιακού έτους και λήγει στις 31 Δεκεμβρίου. 

(2) Προκειμένου να αναγνωριστεί η εγκυρότητα του υπολογι¬ 
σμού του 98ου εκατοστημορίου, πρέπει να υπάρχει το 75% 
των δυνατών τιμών, κατανεμημένων κατά το δυνατόν ομοιό¬ 
μορφα καθ’ όλο το έτος, για τον τόπο διεξαγωγής των με¬ 
τρήσεων που έχει ληφθεί υπόψη. 

Σε περίπτωση που, για ορισμένους τόπους, η περίοδος για 
την οποία δεν υπάρχουν μετρήσεις υπερβαίνει τις 10 ημέρες, 
αυτό πρέπει να αναφέρεται στο υπολογιζόμενο εκατοστημό¬ 
ριο. 

Ο υπολογισμός του 98ου εκατοστημορίου βάσει των ετησίων 
τιμών πραγματοποιείται ως εξής: το 98ο εκατοστημόριο 
πρέπει να υπολογίζεται βάσει των τιμών που μετρούνται 
πραγματικά. Οι μετρούμενες τιμές στρογγυλεύονται στο 
πλησιέστερο μ/£ητ’. Όλες οι τιμές καταγράφονται σε πίνακα 
κατά αύξουσα τάξη μεγέθους και για κάθε τόπο μετρήσεων. 

.^χ^ .Χ,,^Χ» 


Το 98ο εκατοστημόριο είναι η τιμή της τάξεως 1ς όπου το Ιι 
υπολογίζεται με τη βοήθεια του ακόλουθου τύπου: 

Ιι = (ς X Ν) 

Το η ισούται με το 0,98 για το 98ο εκατοστημόριο και με 
0,50 για το 50ο εκατοστημόριο, ενώ το Ν είναι ο αριθμός 
των τιμών που έχουν πραγματικά μετρηθεί. 

Η τιμή (η X Ν) εκφράζεται με προσέγγιση ακεραίου. 

Σε περίπτωση που τα όργανα μετρήσεων δεν μπορούν ακόμα 
να παράσχουν διακριτές τιμές, αλλά μόνο ομάδες τιμών ευ¬ 
ρύτερες από 1μ§/ιη\ το ενδιαφερόμενο κράτος μέλος μπο¬ 
ρεί, για τον υπολογισμό του εκατοστημορίου, να χρησιμοποι¬ 
ήσει τη μέθοδο της παρεμβολής, υπό τον όρο ότι ο τύπος της 
παρεμβολής θα γίνει δεκτός από την Επιτροπή και ότι οι 
ομάδες τιμών δεν θα είναι ευρύτερες από 10 μ§/πι 3 . Η προ¬ 
σωρινή αυτή παρέκκλιση ισχύει μόνο για τα ήδη εγκατεστη¬ 
μένα όργανα και για χρονικό διάστημα που δεν υπερβαίνει τη 
διάρκεια ζωής των εν λόγω οργάνων, το οποίο εν πάση περι- 
πτώσει περιορίζεται σε 10 έτη από την έναρξη εφαρμογής 
της παρούσας οδηγίας. 


ΠΑΡΑΡΤΗΜΑ II 

ΕΝΔΕΙΚΤΙΚΕΣ ΤΙΜΕΣ ΓΙΑ ΤΟ ΔΙΟΙΞΕΙΔΙΟ ΤΟΪ ΑΖΩ¬ 
ΤΟΥ 

(Οι τιμές εκφράζονται σε μβ/ιη 3 . Η μέτρηση του όγκου θα πρέ¬ 
πει να ανάγεται στις ακόλουθες συνθήκες θερμοκρασίας και πίε¬ 
σης: 293° ΚβΙνίη και 101,3 ΚΡιι) 


Περίοδος αναφοράς Ενδεικτικές τιμές για το διοξείδιο του αζώτου 


50 

50ο εκατοστημόριο, υπολογιζόμενο βάσει των 
μέσων τιμών ανά ώρα ή για μικρότερα χρονικά 
διαστήματα, οι οποίες λαμβάνονται καθ’ όλη 
τη διάρκεια του έτους 
Έτος 135 

98ο εκατοστημόριο, υπολογιζόμενο βάσει των 
μέσων ωριαίων ή μικρότερου χρονικού διαστή¬ 
ματος τιμών, καθ’ όλη τη διάρκεια του έτους. 

Για τον υπολογισμό των εν λόγω εκατοστημορίων, πρέπει να 
εφαρμόζεται ο τύπος της υποσημείωσης* 2 * του παραρτήματος I, 
όπου η τιμή του η είναι 0,50 για το 50ο εκατοστημόριο και 0,98 
για το 98ο εκατοστημόριο. 


ΠΑΡΑΡΤΗΜΑ III 

ΠΑΡΑΚΟΛΟΥΘΗΣΗ ΤΩΝ ΣΥΓΚΕΝΤΡΩΣΕΩΝ 
ΔΙΟΞΕΙΔΙΟΥ ΤΟΥ ΑΖΩΤΟΥ 


1. Η μέτρηση των συγκεντρώσεων Ν0 2 στο περιβάλλον απο¬ 
βλέπει στο να γίνεται εκτίμηση, κατά τον αντιπροσωπευτικότερο 
δυνατό τρόπο, του κινδύνου που διατρέχουν οι (άνθρωποι από την 
έκθεση σε συγκεντρώσεις που υπερβαίνουν την οριακή τιμή. Κατά 
συνέπεια, τα κράτη μέλη θα πρέπει να επιλέγουν τα σημεία στα 
οποία θα γίνονται οι μετρήσεις, κατά τρόπο ώστε τα σημεία αυτά 
να βρίσκονται, στο μέτρο του δυνατού, σε μέρη όπου αναμένεται 
ότι οι κίνδυνοι θα είναι οι μεγαλύτεροι. 

Για το σκοπό αυτό, πρέπει να εξετάζονται δύο διαφορετικές πε¬ 
ριπτώσεις: 

1.1. οι ζώνες που κατά κύριο λόγο επηρεάζονται από τη ρύ¬ 
πανση που προκαλείται από τα αυτοκίνητα και οι οποίες, κατά 
συνέπεια, είναι τοπικά περιορισμένες και βρίσκονται εκεί όπου 
υπάρχει μεγάλη κυκλοφορία· 

1.2. οι περισσότερο εκτεταμένες ζώνες στις οποίες οι εκπομπές 
διοξειδίου του αζώτου που προέρχονται από σταθερές πηγές συμ¬ 
βάλλουν επίσης σημαντικά στη ρύπανση. 

2. Όσον αφορά την περίπτωση της παραγράφου 1.1, τα ση¬ 
μεία στα οποία θα γίνονται οι μετρήσεις πρέπει να επιλέγονται με 
τρόπο ώστε: 

- να καλύπτονται περιπτώσεις από τους κυριότερους τύπους ζω¬ 
νών που. κατά κύριο λόγο, επηρεάζονται από τη ρύπανση που 
προκαλείται από τα αυτοκίνητα, ιδίως οι στενοί δρόμοι με 
ψηλά κτίρια και μεγάλη κυκλοφορία και οι κύριοι κυκλοφορια- 
κοί κόμβοι. 

- να είναι, στο μέτρο του δυνατού, τα σημεία εκείνα στα οποία οι 
συγκεντρώσεις ΝΟ.,. όπως ορίζονται στην παράγραφο 1, ανα¬ 
μένεται να είναι από τις υψηλότερες. 

3. Όσον αφορά τις ζώνες που ορίζονται στην παράγραφο 1.2, 
κατά τον υπολογισμό του αριθμού των σταθμών μέτρησης που θα 
εγκατασταθούν, θα πρέπει να λαμβάνονται υπόψη: 

- η έκταση της ρυπαινόμενης περιοχής, 

- η ανομοιογένεια της χωρικής κατανομής της ρύπανσης. 

Κατά την επιλογή των σημείων εγκατάστασης των σταθμών 
μέτρησης, δεν θα πρέπει να αποκλείονται οι στενοί δρόμοι με 
ψηλά κτίρια και μεγάλη κυκλοφορία και οι κύριοι κυκλοφοριακοί 
κόμβοι όπως ορίζονται στην παράγραφο 2, εάν υπάρχει κίνδυνος 
υπέρβασης της οριακής τιμής λόγω σημαντικής ρύπανσης που 
προκαλείται από σταθερές πηγές καύσης. 

4. Η τελική ανάγνωση της μέτρησης των οργάνων θα πρέπει 
να γίνεται με τρόπο ώστε να μπορεί να υπολογιστεί ο μέσος όρος 
ανά ώρα ή για μικρότερο χρονικό διάστημα σύμφωνα με τις δια- 
τάξεις του παραρτήματος I. Προκειμένου να μπορούν να γίνονται 
επαληθεύσεις, τα στοιχεία θα πρέπει να φυλάσσονται: 

- έως την κατάρτηση της προσεχούς περιοδικής έκθεσης της 
Επιτροπής, όπως αναφέρεται στο άρθρο 8, στις περιπτώσεις 
που δεν έχει σημειωθεί υπέρβαση της οριακής τιμής, 

- έο>ς ότου ληφθούν τα μέτρα που αναφέρονται στο άρθρο 3, στις 
περιπτώσεις που έχει σημειωθεί υπέρβαση της οριακής τιμής. 

ΠΑΡΑΡΤΗΜΑ IV 

ΜΕΘΟΔΟΣ ΑΝΑΦΟΡΑΣ ΓΙΑ ΤΗΝ ΑΝΑΛΥΣΗ ΠΟΤ ΠΡΕΠΕΙ 
ΝΑ ΧΡΗΣΙΜΟΠΟΙΕΙΤΑΙ 
ΣΤΑ ΠΛΑΙΣΙΑ ΤΗΣ ΠΑΡΟΤΣΑΣ ΟΔΗΓΙΑΣ 

Για τον προσδιορισμό των οξειδίων του αζώτου, η μέθοδος 
αναφοράς για την ανάλυση είναι η μέθοδος της χημειοφωταύ- 
γειας προτύπου ΙΝΟ 1)18 7996. Για τις μεθόδους αυτές, είναι 
έγκυρες οι γλωσσικές αποδόσεις που δημοσιεύοντο από τον οργα¬ 
νισμό ΙΝ() καθώς και οι άλλες αποδόσεις των οποίων η Επιτροπή 
βεβαιώνει την πιστότητα. 

I ’ια τη χρησιμοποίηση των μεθόδων μέτρησης, θα πρέπει να 
δίνεται προσοχή στα ακόλουθα σημεία. 

1. Η κεφαλή της συσκευής δειγματοληψίας θα πρέπει να τοπο¬ 
θετείται σε απόσταση τουλάχιστον 0,5 γπ από τους τοίχους των 
κτιρίων, προκειμένου να αποφεύγεται το φαινόμενο του πετάσμα- 
τος. 

2. Ο αγωγός δειγματοληψίας (σωληνώσεις και συνδέσεις) θα 
πρέπει να κατασκευάζονται από αδρανή υλικά [π.χ. γυαλί, ΡΤΓΕ 
(τεφλόν), ανοξείδωτο χάλυβα | που δεν επηρεάζουν τη συγκέ¬ 
ντρωση Ν() 2 . 

3. Ο αγωγός δειγματοληψίας ανάμεσα στο σημείο δειγματο¬ 
ληψίας και στη συσκευή θα πρέπει να είναι όσο το δυνατόν πιο κο¬ 
ντός. Ο χρόνος διάβασης των δειγμάτων όγκου αερίου στον 
αγωγό δεν θα πρέπει να υπερβεί τα 10 δευτερόλεπτα. 

4. Η είσοδος της συσκευής δειγματοληψίας πρέπει να προστα¬ 
τεύεται από τη βροχή και τα έντομα. Εάν χρησιμοποιείται προ- 
φίλτρο, θα πρέπει να επιλέγεται και να συντηρείται (τακτικός κα¬ 
θαρισμός) κατά τρόπο τίου να ελαχιστοποιεί την επίδρασή του στη 
συγκέντρωση Ν0 2 . 

5. Πρέπει να αποφεύγεται η συμπύκνωση μέσα στον αγωγό 
δειγματοληψίας. 

6. Ο αγωγός δειγματοληψίας θα πρέπει να καθαρίζεται τα¬ 
κτικά και ανάλογα με τις τοπικές συνθήκες. 

7. Οι απορρίψεις αερίων από τη συσκευή και οι απορρίψεις από 
το σύστημα βαθμονόμησής δεν θα πρέπει να επηρεάζουν τη δειγ¬ 
ματοληψία. 

8 Οι προσαρτημένες εγκαταστάσεις (σύστημα κλιματισμού και 
σύστημα για τη μετάδοση των στοιχείων) δεν θα πρέπει να επηρε¬ 
άζουν τη δειγματοληψία στην κεφαλή της συσκευής. 

9. θα πρέπει να λαμβάνονται όλες οι αναγκαίες προφυλάξεις 
ώστε οι μεταβολές της θερμοκρασίας να μην συνεπάγονται ιδιαί¬ 
τερα υψηλό ποσοστό σφαλμάτων κατά τη μέτρηση. 

10. Η ρύθμιση των μετρητικών διατάξεων των συσκευών θα 
πρέπει να γίνεται τακτικά. 

11.0 αγωγός δειγματοληψίας θα πρέπει να είναι αεροστεγής 
και η παροχή θα πρέπει να ελέγχεται τακτικά. 

Άρθρο 8 

Κάθε διάταξη που αντίκειται στην παρούσα πράξη καταργεί- 
ται. 

Άρθρο 9 

1. Τροποποιεί την υπ’ αριθ. 98/10.7.87 Πράξη του Υπουργι¬ 
κού Συμβουλίου «οριακή τιμή ποιότητας της ατμόσφαιρας σε μό¬ 
λυβδο», (ΦΕΚ 135/Α) ως ακολούθως: 

α) Στο πρώτο εδάφιο του άρθρου 6 στίχος τρίτος η φράση «με 
αποτέλεσμα την υπέρβαση των οριακών τιμών που ορίζει στις 
διατάξεις της η παρούσα πράξη», αντικαθίσταται με τη φράση 
«που αντίκειται στις διατάξεις της παρούσας πράξης». 

β) Στο τέλος του δευτέρου στίχου, κεφ. Β του άρθρου 7 η λέξη 


«φάσμα» αντικαθίσταται με τη λέξη «σφάλμα». 

2. Τροποποιεί την αριθ. 99/10.7.87 πράξη του Υπουργικού 
Συμβουλίου «οριακές και κατευθυντήριες τιμές ποιότητας της 
ατμόσφαιρας σε διοξείδιο του θείου και αιωρούμενα σωματίδια» 
(ΦΕΚ 135/Α) ως ακολούθως: 

α) Η παράγραφος 2 του άρθρου 2 αντικαθίσταται ως ακολού¬ 
θως: 

«Κατευθυντήριες τιμές», νοούνται οι συγκεντρώσεις διοξειδίου 
του θείου και αιωρουμένων σωματιδίων που περιέχονται στο πα¬ 
ράρτημα II και έχουν ως σκοπό να χρησιμοποιηθούν. 

β) Στο τέλος του τρίτου στίχου της παρ. 1 του άρθρου 3 η 
λέξη «αναφέρονται» αντικαθίσταται με τη λέξη «καθορίζονται». 

γ) Στην αρχή του τρίτου στίχου της παρ. 6 του άρθρου 3 η λέξη 
«ορίζονται» αντικαθίσταται με τις λέξεις «είναι δυνατό να ορι- 
σθούν». 

δ) Στο τέλος του τρίτου στίχου του δευτέρου εδαφίου της παρ. 
2 του άρθρου 4 οι λέξεις «αναφερόμενη μέθοδος» αντικαθίσταται 
με τις λέξεις «μέθοδος αναφοράς». 

Επίσης στο τρίτο εδάφιο της παρ. 2 του άρθρου 4 οι αναγραφό¬ 
μενες στον δεύτερο στίχο λέξεις «αναφερθείσα μέθοδο» και στο τέ¬ 
λος του εδαφίου «αναφερθείσα», αντικαθίσταται με τις λέξεις «μέ¬ 
θοδο αναφοράς». 

ε) Στο τέλος της παραγ. β του άρθρου 5 και μετά τη λέξη «τα» 
η φράση «μέσα που λαμβάνονται την επανάληψή τους» αντικαθί¬ 
σταται με τη φράση «μέτρα που λαμβάνονται για τη μη επανά¬ 
ληψή τους». 

στ) Στο δεύτερο και τρίτο στίχο της παραγ. 1 του άρθρου 6 η 
φράση «με αποτέλεσμα την υπέρβαση ...Πράξη» αντικαθίσταται 
με τη φράση «που αντίκειται στις διατάξεις της παρούσας πρά- 
ξης». 

ζ) Στη τρίτη περίοδο περίπτωση 2 αναφοράς του Πίνακα Α του 
παραρτήματος I του άρθρου 7 και μετά τον αριθμό 98%, οι λέξεις 
«όλων των ημερησίων μέσων τιμών» αντικαθίσταται με τις λέξεις 
«της κατανομής των ημερήσιων τιμών»: 

η) Όπου στις διατάξεις του άρθρου 7 αναφέρεται ο όρος «π»§/ 
Μ3» αντικαθίσταται με τον όρο «μ§/Μ3». 

Η πράξη αυτή να δημοαιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
Ο Γραμματέας 
του Υπουργικού Συμβουλίου 
ΚΩΣΤΑΣ ΖΩΡΑΣ 


(4) 

Πράξη 26 της 18 Μαρτίου 1988 
Παραχώρηση, κατά χρήση, στο Ταμείο Εθνικής Άμυνας, έκτα¬ 
σης 297.728 τ.μ. από το αγρόκτημα Καρυδιάς του Δήμου 
Κομοτηνής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 6 του ν. 994/79 «περί παραχω- 
ρήσεως κοινοχρήστων εκτάσεων». 

2. Το αριθ. 132897/25.2.1988 έγγραφο του Υφυπουργού 
Γεωργίας Κ. Τσιγαρίδα, με το οποίο προτείνεται η παραχώρηση, 
στο Ταμείο Εθνικής Άμυνας (ΤΕΘΑ), για κάλυψη στρατιωτικών 
αναγκών, των αριθ. Ια, 10α, 3α, 34, 114, 115α. 117, 138α, 
135α και 181α, αγροτεμαχίων της ΟΔ 1930 του αγροκτήματος 

Καρυδιάς του Δήμου Κομοτηνής, Ν. Ροδόπης, συνολικής έκτα¬ 
σης 297.728 τ.μ. 

3. Εισήγηση του Υπουργού Γεωργίας για το ίδιο θέμα. 

4. Τα σχετικά έγγραφα του φακέλου, αποφασίζει: 

Εγκρίνει την κατά χρήση, παραχώρηση στο Ταμείο Εθνικής 

Άμυνας (Τ.ΕΘ.Α.) των αριθ. Ια, 10α, 3α, 34, 114, 115α, 
117, 138α, 135α και 181α αγροτεμαχίων της ΟΔ έτους 1930 
του αγροκτήματος Καρυδιάς του Δήμου Κομοτηνής, συνολικής 
έκτασης 297.728 τ.μ., για κάλυψη στρατιωτικών αναγκών. 

Η παραχώρηση τελεί υπό τον όρο της ανάκλησης σε περί¬ 
πτωση που δεν πραγματοποιηθεί ο παραπάνω σκοπός. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Ο ΠΡΟΕΔΡΟΣ 

ΟΙ ΑΝΤΙΠΡΟΕΔΡΟΙ ΤΑ ΜΕΛΗ 

Ακριβές αντίγραφο 
Ο Γραμματέας 
Του Υπουργικού Συμβουλίου 
ΚΩΣΤΑΣ ΖΩΡΑΣ 

- +- 

ΑΠΟΦΑΣΕΙΣ 

( 5 ) 

Πράξη Διοικητή 1258/17 Μαρτίου 1988 
(Άρθρο 1 του Ν. 1266/82) 

Τροποποίηση της 336/29.2.84 Πράξης Διοικητή, όπως ισχύει, 
σχετικά με τη σύνθεση της Επιτροπής Συναλλάγματος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη το άρθρο 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγματικής 
πολιτικής και άλλες διατάξεις», αποφάσισε: 

να αντικαταστήσει την παράγρ. II εδαφ. Β1 της Πράξης του 
336/29.2.84, όπως ισχύει, (ΠΔ/ΤΕ 993/23.3.87), ως εξής: 

Πρόεδρος: Ο Υποδιοικητής με αναπληρωτή το Διευθυντή της 
Διεύθυνσης Συναλλάγματος. 

Μέλη: Οι Διευθυντές των παρακάτω Διευθύνσεων της Τράπε¬ 
ζας: 

- Συναλλάγματος 

- Διεθνών Συναλλαγών 

- Εμπορικών Συναλλαγών με την Αλλοδαπή. Ένας δικηγό¬ 
ρος της Διεύθυνσης Νομικών Υπηρεσιών καθώς και 

Ένας οικονομολόγος της Διεύθυνσης Οικονομικών Μελε¬ 
τών. 

Οι δύο τελευταίοι ορίζονται με Πράξη του Διοικητή. Χρέη 
γραμματέα και αναπληρωτή του εκτελούν υπάλληλοι της Διεύ¬ 
θυνσης Διεθνών Συναλλαγών. 

Η ΠΔ/ΤΕ 338/29.2.84, σε ό,τι αφορά τον ορισμό, ως μελών 
της πιό πάνω επιτροπής, ενός δικηγόρου και ενός οικονομολόγου, 
παραμένει σε ισχύ. 

Η πράξη αυτή ισχύει από τη δημοσίευσή της στην Εφημερίδα 
της Κυβερνήσεως. 

Η πράξη αυτή να δημοσιευθεί στην Εφημερίδα της Κυβ/σεως. 

Ο Διοικητής 
ΔΗΜ. ΧΑΛΙ ΚΙ ΑΣ 


( 6 ) 

Τροποποίηση της ΠΔ/ΤΕ 1178/12.11.87 «περί επαναπατρι¬ 
σμού κεφαλαίων που έχουν εισαχθεί από χώρες εκτός ΕΟΚ 

για αγορά τίτλων εισηγμένων στο Χρηματιστήριο». 

(Συνεδρίαση 384/16.2.88, θέμα 23) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ ΘΕ¬ 
ΜΑΤΩΝ 

Αφού έλαβε υπόψη: 

α) Την ΠΔ/ΤΕ 1178/12.11.87 με την οποία επετράπη ο 
επαναπατρισμός τοκομεριδίων ή μερισμάτων καθώς και του προ¬ 
ϊόντος ρευστοποίησης, περλαμβανομένης της τυχόν υπεραξίας, 
τίτλων εισηγμένων στο Χρηματιστήριο που έχουν αποκτηθεί με 
εισαγωγή και δραχμοποίηση ελεύθερου συναλλάγματος από κα¬ 
τοίκους χωρών εκτός ΕΟΚ. 

β) αιτήματα επενδυτών, κατοίκων χωρών εκτός Ευρωπαϊκής 
Οικονομικής Κοινότητας, αποφάσισε: 

Να επεκτείνει την ισχύ της ΠΔ/ΤΕ 1178/12.11.87 και στην 
περίπτωση εισαγωγής κεφαλαίων σε ελεύθερο συνάλλαγμα από 
κατοίκους χωρών εκτός ΕΟΚ, προκειμένου να συμμετάσχουν σε 
προεγγραφές αγοράς μετοχικών τίτλων, που πρόκειται να εισα- 
χθούν στο Χρηματιστήριο. 

Σε περίπτωση που για οποιοδήποτε λόγο δεν εγκριθεί τελικά η 
εισαγωγή των πιό πάνω μετοχικών τίτλων στο Χρηματιστήριο, ή 
δεν γίνει δυνατή η απόκτησή τους από τον ενδιαφερόμενο λόγω 
υπερκαλύψεως των προσφερόμενών τίτλων, η επανεξαγωγή των 
εισαχθέντων κεφαλαίων θα πραγματοποιείται ατόκους. 

Κατά τα λοιπά η ΠΔ/ΤΕ 1178/12.11.87 παραμένει αμετά¬ 
βλητη. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 17 Μαρτίου 1988 
Ο ΠΡΟΕΔΡΟΣ 

Ο ΓΡΑΜΜΑΤΕΑΣ ΤΑ ΜΕΛΗ 

Ακριβές αντίγραφο 
Αθήνα 17.3.88 
Ο Γραμματέας 
Η. ΚΥΡΙΑΚΑΝΤΩΝΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο ΦΕΚ 42/τ.Α'/7.3.1988 στο οποίο δημοσιεύτηκε το 
Προεδρικό Διάταγμα 89/88 «Οργανισμός Ξενοδοχειακού Επι¬ 
μελητηρίου της Ελλάδος» γίνεται η εξής διόρθωση: 

Στο άρθρο 7, σελίδα 475, δεύτερη στήλη, κεφάλαιο II Ειδικό 
Επιστημονικό Προσωπικό, στην τελευταία παράγραφο πρώτο 
εδάφιο από το εσφαλμένο «α) αναγνωρισμένο διδακτορικό δί¬ 
πλωμα, β) μεταπτυχιακό τίτλο σπουδών διάρκειας τουλάχιστον 
ενός ακαδημαϊκού έτους και εμπειρία τουλάχιστον δύο ετών και 
γ) σημαντική εμπειρία τουλάχιστον τεσσάρων ετών», στο ορθό «α) 
αναγνωρισμένο διδακτορικό δίπλωμα ή β) μεταπτυχιακό τίτλο 
σπουδών διάρκειας τουλάχιστον ενός ακαδημαϊκού έτους και 
εμπειρία τουλάχιστον δύο ετών ή και γ) σημαντική εμπειρία του¬ 
λάχιστον τεσσάρων ετών». 

(Από το Υπουργείο Εθνικής Οικονομίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





